اسلام آباد: بنجائی وزیر چاگڑدی بدلی سینیٹر شیری رحمان پارینے کہ عمران خان اینو ولدا سیاسی بے چیٹی تالان کننگ کن تیار ءِ ولے عدالت اٹی ورندی تننگ کن تیار اف۔ دوشنبے نادے آ تینا اسہ ٹویٹ اسے ٹی پارے کہ عمران خان ایون ہم عدالت اٹی پیش متو۔ ریلی نا کماشی ءِ کننگ کن اسُل سہی ءِ، ہموڑے اودے سیکورٹی نا ہچ ءُ گڑتی اس اف ولے ہراتم عدالت بٹنگے تو جان جوڑی و سیکورٹی نا عذر ءِ پیش کرسا حاضری آن استثنیٰ خواہک۔ اوپارے کہ تینا پن انا سیاست کن دا تینا کارندہ غاتا زند اتون گوازی کننگ اٹی ءِ۔ خونی مارچ و ریلی کشوک آ انت تینا کارندہ و ملک انا خیرخواہ ءِ؟۔ داکارندہ غاتے ہُشکا ترسا تینے ڈکھک۔
(اے پی پی)
